alexandrainst/scandi-wiki huggingface dataset:
Cecilie Redisch Kvamme

Cecilie Redisch Kvamme (født 9. november 1995) er en norsk fotballspiller som spiller for Brann.

Etter å ha spilt for seniorlaget til Tertnes Idrettslag i 3. og 4. divisjon, gikk hun til Arna-Bjørnar i 2012. Hun debuterte i Toppserien i april 2012. Etter syv sesonger i Arna-Bjørnar, gikk hun til byrival Sandviken før 2019-sesongen.

I august 2019 signerte hun for West Ham i engelske Women's Super League. Hun spilte i to sesonger for klubben, før hun returnerte til Sandviken i mai 2021.

Hun har landskamper for J17, J19, U23 og det norske A-landslaget. Hun var i den norske troppen til VM i Frankrike 2019.

Referanser

Eksterne lenker 
 

Norske fotballspillere
Norske damelandslagsspillere i fotball
Spillere i VM i fotball for kvinner 2019
Fotballspillere for Arna-Bjørnar Fotball
Fotballspillere for IL Sandviken
Personer fra Bergen kommune
Norske fotballspillere i England
Therese Sessy Åsland

Therese Sessy Åsland (født 26. august 1995) er en norsk fotballspiller fra Stavanger, som spiller for Brann.

Klubbkarriere 
Hun spilte for Klepp i Toppserien, før hun gikk til Avaldsnes før 2013-sesongen. Hun fikk syv kamper for Avaldsnes før hun returnerte til Klepp. I 2016 gikk hun til Røa, hvor hun spilte i tre sesonger. 

Hun gikk til LSK Kvinner før 2019-sesongen, der spilte hun samtlige av lagets kamper i Toppserien og var med å vinne Toppserien 2019, samt Norgesmesterskapet 2019 der hun scoret i cupfinalen. 

Før 2020-sesongen gikk hun til det svenske topplaget Kristianstads DFF. I sin første sesong i klubben var hun med å ta bronse i serien, og hun ble kåret til årets midtbanespiller i Damallsvenskan. 

I 2022 meldte hun overgang til Brann og ble med det den første signeringen til Branns kvinnelag noensinne.

Landslagskarriere 
Åsland har kamper for J15, J16, J17, J19, U23 og det norske A-landslaget.

Hun debuterte for A-landslaget borte mot Japan, 11. november 2018.

Hun var med i den norske troppen til VM i Frankrike 2019.

Annet 
Therese er lillesøster til ishockeyspilleren Patrick Åsland og datter til tidligere ishockeyspiller Glenn Åsland. 

Hun har vært åpen om at hun lever med sykdommen Polycystisk ovariesyndrom (PCOS).

Referanser

Norske fotballspillere
Norske fotballspillere i Sverige
Spillere i VM i fotball for kvinner 2019
Fotballspillere for Avaldsnes
Fotballspillere for Klepp IL
Fotballspillere for Røa IL
Fotballspillere for LSK Kvinner
Personer fra Stavanger kommune
Norske damelandslagsspillere i fotball
Tore Tungodden

Tore Tungodden (født 2. oktober 1966) er en norsk barnebokforfatter.

Bibliografi
 Statsministeren, barnebok, Aschehoug (2005)

Kilder
Presentasjon av Tore Tungodden i Forfatterkatalogen på Forfattersentrums nettsider

Norske barnebokforfattere
Mette Husbyn

Mette Husbyn (født 3. november 1963) er en norsk tidligere friidrettsutøver som representerte Oslo IL, Ranheim IL og Fossum IF.

Hun vant fem NM-gull og 15 NM-medaljer på 100 meter, 200 meter og stafett i perioden 1984 til 1989.

Husbyn ble rangert som nummer 422 på listen over de 1000 beste idrettsutøverne i Trøndelag på avisa Nidaros sin kåring i 2020.

Medaljer i norske mesterskap

Referanser 

Norske sprintere
Norgesmestere i friidrett
Cecilie Treimo

Cecilie Treimo (født 4. juli 1976 i Fredrikstad) er en norsk-svensk forfatter.

Hun flyttet ti år gammel til Halmstad, og bodde i hele skoletiden i Sverige. Senere flyttet hun tilbake til fødelandet og bosatte seg i Ski.

Hun er utdannet cand. mag. med historie, språk og kunstfag. 

Treimo mottok i 2012 Norske Barne- og Ungdomsbokforfatteres debutantpris «Trollkrittet» for debutromanen Løpe baklengs. Året etter fikk hun Riksmålsforbundets barne- og ungdomsbokpris for Sommerhuset.

Bibliografi
 Løpe baklengs, barnebok, Gyldendal (2010)
 Sommerhuset, ungdomsbok, Gyldendal (2013)

Kilder
Presentasjon av Cecilie Treimo i Forfatterkatalogen på Forfattersentrums nettsider
Presentasjon av Cecilie Treimo på Gyldendals nettsider 

Norske forfattere
Farmen kjendis (Norge) sesong 3

Farmen kjendis er kjendisversjonen av den norske reality-tv-serien Farmen. Deltakerne skal drive et gårdsbruk slik man gjorde det for 100 år siden, med datidens metoder, arbeidsredskaper og hjelpemidler. Farmen-gården for den tredje sesongen av kjendisversjonen er Li gård i Stange i Hedmark. Gaute Grøtta Grav er programleder for serien, som i de originale sesongene. Sesongen ble sendt på TV 2 i 2019. 

I likhet med årets farmen-serie får utstemte deltakere en sjanse til kjempe seg tilbake på farmen ved å delta i en sidekonkurranse. Dette går ut på at de må oppholde seg på en alternativ gård kalt "Torpet Kjendis". På Torpet Kjendis bor også en Farmen Kjendis-deltaker fra en annen sesong.

Deltakere

Utfordrere 
 Utfordreren som ble fullverdig deltaker av Farmen kjendis.

Torpet

Uke for uke 
 Vinner av tvekamp

Referanser

Eksterne lenker 
 Offisielle nettsider

Farmen
TV-sesonger
Nora Eide Lie

Nora Eide Lie (født 22. april 1997) er en norsk fotballspiller fra Ørnes i Nordland, som spiller for Brann.

Hun startet å spille fotball i Ørnes Idrettslag på hjemstedet før hun etterhvert spilte aldersbestemt fotball i Grand Bodø.

Hun flyttet med familien til Porsgrunn da hun gikk i 9. klasse, der begynte hun å spille for Urædd og startet etterhvert på Toppidrettsgymnaset i Telemark. Da hun startet i Urædd var laget i 2. divisjon, hun var med å rykke opp til 1. divisjon i 2013. Eide Lie var en av lagets beste spillere i 1. divisjon, og i 2015 rykket de opp til Toppserien.

Etter å ha spilt for Urædd i Toppserien 2016, gikk hun til Kolbotn før 2017-sesongen. Hun slet med skader i starten etter hun kom til Kolbotn, men spilte seg raskt inn i laget når hun var skadefri.

Hun spilte tre sesonger i Kolbotn før hun signerte for LSK Kvinner før 2020-sesongen.

I desember 2021 ble det kjent at hun hadde signert for Brann.

19 år gammel ble hun tatt ut på A-landslaget for første gang i det som var landslagssjef Martin Sjögrens første tropp i januar 2017.

Referanser

Eksterne lenker 
 

Fotballspillere for IK Grand
Fotballspillere for Urædd FK
Fotballspillere for Kolbotn IL
Norske fotballspillere
Personer fra Meløy kommune
Agnorimus sumizome

Agnorimus sumizome er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En middelsstor, langbeint, brokete farget gullbasser. Grunnfargen er mørkt grønnlig eller svart, med hvite, grønne eller rødbrune tegninger. Hodet er forholdsvis stort og tydelig avsatt fra pronotum, "snuten" er dypt innskåret foran. Fasettøynene er nokså store, runde og utstående. Pronotum er nærmest trapesformet, med rette sidekanter, disse er mer eller mindre gule. Dekkvingene har tallrike, mer eller mindre runde, lysgule flekker, gjerne også en brunrød lengdestripe.

Utbredelse 
Arten er utbredt på Taiwan.

Systematisk inndeling 
Arten blir ofte plassert som et synonym for Gnorimotrichius signatus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Agnorimus Miyake et al., 1991
 Agnorimus sumizome (Kobayashi & Yu, 1993)

Kilder 
  Kobayashi, H. & Yu, C.K. (1993) Notes on Genus Gnorimus from Taiwan. Chinese Journal of Entomology. Taipei 13(1):77-82

Eksterne lenker 
 

Gullbasser
Biller formelt beskrevet i 1993
Taiwans insekter
Alan Bean

Alan LaVern Bean (født 15. mars 1932 i Wheeler i Texas, død 26. mai 2018 i Houston i Texas) var en amerikansk astronaut. Han ble tatt ut til astronautgruppe 3 den 17. oktober 1963 til Apollo-programmet.

Familieliv 
Bean var gift to ganger, først med Sue Ragsdale og sammen fikk de barna Clay Arnold Bean, født 1955, og Amy Sue Bean, født 1963. Han giftet seg siden med Leslie.

Karriere 
Han ble valgt til astronaut i astronautgruppe 3 i 1963 og ble værende i NASAs astronautkorps til 26. februar 1981. Bean var med på andre landing må månen, med Apollo 12. Han hadde også en siste tur for oppdraget Skylab-3.

Referanser

Eksterne lenker 
 
 

Astronauter fra USA
Apollo-programmet
Månevandring
Personer fra Fort Worth
Personer fra Webster Parish
Personer fra Wheeler County i Texas
Marianne Terjesen

Marianne Terjesen (født 22. april 1953 i Trondheim) er en norsk forfatter, bosatt på Bryne i Rogaland.

Terjesen har arbeidet i NRK Rogaland siden 1993. Før det arbeidet hun blant annet som informasjonsleder ved Rogaland Teater og som journalist i Jærbladet og i Rogalands Avis.

Bibliografi
 Reisen til byen som ikke finnes, reportasjebok, Gyldendal (1990)
 Kitty Kielland, biografi, Gyldendal (1999)
 For Leas skyld, roman, Gyldendal (2011)

Referanser

Kilder
Presentasjon av Marianne Terjesen i Forfatterkatalogen på Forfattersentrums nettsider

Norske forfattere
Agnorimus masumotoi

Agnorimus masumotoi er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En middelsstor, langbeint, brokete farget gullbasser. Grunnfargen er mørkt grønnlig eller svart, med hvite, grønne eller rødbrune tegninger. Hodet er forholdsvis stort og tydelig avsatt fra pronotum, "snuten" er dypt innskåret foran. Fasettøynene er nokså store, runde og utstående. Pronotum er nærmest trapesformet, med rette sidekanter, disse er mer eller mindre gule. Dekkvingene har tallrike, mer eller mindre runde, lysgule flekker, gjerne også en brunrød lengdestripe.

Utbredelse 
Arten er utbredt i Vietnam.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Agnorimus Miyake et al., 1991
 Agnorimus masumotoi Fujioka, 2011

Eksterne lenker 

 

Gullbasser
Biller formelt beskrevet i 2011
Vietnams insekter
Apeltastes elongatus

Apeltastes elongatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore (ca. 15 millimeter), avlange gullbasser. De bakerste ryggleddet (pygidium) er avlangt. Dekkvingene er brunoransje med svarte flekker. Hannene har kvaster av gule hår på mellom- og bakbeina.

Levevis 
Disse artene er livlige biller som flyr i solskinn. De besøker blomster for å ete pollen.

Utbredelse 
Slekten er utbredt i Mexico.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Apeltastes Howden, 1968
 Apeltastes elongatus Howden, 1968

Kilder 
 Howden, H.F. (1968) A review of the Trichiinae of North and Central America. Memoirs of the entomological Society of Canada. Ottawa 54:5-77.
 Howden, H.F. (1994) A New Mexican Apeltastes Howden and notes on Guatemalan Paragnorimus Becker (Scarabaeidae: Trichiinae). The Coleopterists Bulletin 48(4): 349-353

Eksterne lenker 
 

Gullbasser
Biller formelt beskrevet i 1968
Mexicos insekter
Apeltastes chiapasensis

Apeltastes chiapasensis er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore (ca. 15 millimeter), avlange gullbasser. De bakerste ryggleddet (pygidium) er avlangt. Dekkvingene er brunoransje med svarte flekker. Hannene har kvaster av gule hår på mellom- og bakbeina.

Levevis 
Disse artene er livlige biller som flyr i solskinn. De besøker blomster for å ete pollen.

Utbredelse 
Slekten er utbredt i Mexico.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Apeltastes Howden, 1968
 Apeltastes chiapasensis Howden, 1994

Kilder 
 Howden, H.F. (1994) A New Mexican Apeltastes Howden and notes on Guatemalan Paragnorimus Becker (Scarabaeidae: Trichiinae). The Coleopterists Bulletin 48(4): 349-353

Eksterne lenker 
 

Gullbasser
Biller formelt beskrevet i 1994
Mexicos insekter
Pseudostegopterus

Pseudostegopterus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En nokså liten (ca. 10 millimeter), avlang, langbeint, hårete gullbasse. Pronotum er svart, kledt med lange, ull-aktige, lyse hår. Dekkvingene er gulbrune med mørk søm og en mørk stripe langs sidene. Lårene på bakbeina er fortykkede, mer enn halvparten så brede som lange.
Antennene hos hannene har en lang vifte med tre ledd, leggene på bakbeina har kraftige sporer.

Levevis 
Disse artene er livlige biller som flyr i solskinn. De besøker blomster for å ete pollen.

Utbredelse 
Slekten er bare kjent fra Western Cape, Sør-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Pseudostegopterus Ricchiardi, 2015
 Pseudostegopterus melolonthinoides Ricchiardi, 2015

Kilder 
 Ricchiardi, E. (2015) Description of a new monospecific genus of South African Trichiina, with a key to the related genera (Coleoptera: Scarabaeidae). European Journal of Taxonomy 159: 1–6.

Eksterne lenker 
 

Gullbasser
Sør-Afrikas insekter
Biller formelt beskrevet i 2015
Brachagenius pictipennis

Brachagenius pictipennis er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En nokså liten (11 millimeter), svart gullbasse med brunlige dekkvinger som har svarte lengdestriper. Pronotum er rundet, beina lage og kraftige.

Levevis 
Disse artene er livlige biller som flyr i solskinn. De besøker blomster for å ete pollen.

Utbredelse 
Arten lever i Sør-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Brachagenius Kraatz, 1890
 Brachagenius pictipennis Kraatz, 1890

Kilder 
 Kraatz, G. (1890) Brachagenius nov.gen. Trichiadarum. Deutsche Entomologische Zeitschrift. Berlin (2):399-400.

Eksterne lenker 
 

Gullbasser
Dyr formelt beskrevet i 1890
Sør-Afrikas insekter
Colette Flesch

Colette Flesch (født 16. april 1937 i Dudelange) er en luxembourgsk politiker. Hun har vært ordfører i Luxembourg by 1970–1980, visestatsminister og utenriksminister 1980–1984 og generaldirektør i Europakommisjonen. Flesch har vært aktiv fekter og deltatt for Luxembourg i tre olympiske sommerleker.

Liv og virke 

Familien bodde i Dudelange sør i Luxembourg, nær grensen til Frankrike. Faren arbeidet i stålindustrien. Familien flyktet under andre verdenskrig til Frankrike, der faren døde. Hun begynte på skolen i Frankrike og fortsatte etter krigen skolegangen i hjemlandet. 

Flesch dro til USA for å studere. Hun fullførte i 1960 bachelorgrad i statsvitenskap ved Wellesley College. Deretter studerte hun internasjonal politikk ved Fletcher School of Law and Diplomacy ved Tufts University, der hun avla mastergrad i 1961. Flesch har også studert ved The Hague Academy of International Law i Nederland.

Idrett 
Flesch begynte som skoleelev med fekting og kom i 1953 med på landslaget. Hun deltok for Luxembourg i sommerolympiadene i Roma i 1960, Tokyo i 1964 og Mexico by i 1968. I 1967 ble hun kåret til årets idrettskvinne i Luxembourg.

Politikk 
Etter studiene begynte Flesch å arbeide for Det europeiske økonomiske fellesskap i Brussel. Der arbeidet hun med landbruksspørsmål i fem år.

I 1968 stilte hun til valg for Det demokratiske parti og ble valgt til deputertkammeret i Luxembourg. Året etter, i 1970, ble hun ordfører i Luxembourg by. Hun var byens første kvinnelige ordfører. Hun beholdt ordførervervet til 1980.

Fra  1980 til 1984 var hun visestatsminister, utenriksminister, økonomi- og middelklasseminister og justisminister i regjeringen til Pierre Werner. Hun overtok regjeringsposten og statsrådsporteføljen til Gaston Thorn, som ble Europakommisjonens president.

Flesch engasjerte seg også i europeisk politikk. Hun var medlem av Europaparlamentet 1969–1980, 1984–1985, 1989–1990 og 1999–2004. Hun tilhørte den liberale og demokratiske gruppen, der hun også var viseformann, senere Det europeiske liberale og demokratiske partis gruppe. I 1990 ble hun generaldirektør i Europakommisjonen som sjef for generaldirektoratet for informasjon, kommunikasjon og kultur.

Referanser

Eksterne lenker 
 
 

Luxembourgske politikere
Utenriksministre
Medlemmer av Europaparlamentet
Personer fra Esch-sur-Alzette
Brachagenius oculatus

Brachagenius oculatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En nokså liten (11-12 millimeter), mørkbrun gullbasse, dekkvingene er svarte med brungule tegninger. Pronotum er rundet, beina lage og kraftige.

Levevis 
Disse artene er livlige biller som flyr i solskinn. De besøker blomster for å ete pollen.

Utbredelse 
Arten lever i Sør-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Brachagenius Kraatz, 1890
 Brachagenius oculatus Evans, 1987

Kilder 
 Evans, A. (1987) A new species of the genus Brachagenius with notes on the synonymy of Elpidus Hopei. Journal of the entomological Society of South Africa 50(2):351-356.

Eksterne lenker 
 

Gullbasser
Biller formelt beskrevet i 1987
Sør-Afrikas insekter
Jean-Baptiste de Boyer

Jean-Baptiste de Boyer, marki d'Argens (født 24. juni 1704 i Aix-en-Provence i Frankrike, død 11. januar 1771 på ett slott nær Toulon) var en fransk philosophe og forfatter.

I hjembyen Aix-en-Provence var markgreven d'Argens i årene 1730-31, etter hva han selv fortalte, nærværende ved rettegangsforhandlingene mot jesuittpresten Jean-Baptiste Girard (1680-1733). Denne stod da anklaget for å ha førført en skriftedatter, Catherine Cadière (han ble frikjent.) Det var en affære som opprørte allmenheten over hele Europa og som utgjorde den historiske bakgrunn til den anonymt utgitte romanen Thérèse philosophe (1748). Den ses som et libertinsk verk og tilskrives Jean-Baptiste de Boyer.

Markgreve d'Argens var mellom 1744 og 1769 ved Fredrik II av Preussens hoff som en av dennes fortrolige I filosofiske skrifter og tendensiøse romaner forfektet han opplysningsidéer. Hans brev og memoarer er av stor tidshistorisk verdi.

Referanser

Kilder 
 Svensk uppslagsbok. Lund 1929

Eksterne lenker 
 Böcker av och om Jean-Baptiste de Boyer på svenska bibliotek. Libris.

Franske forfattere
Fransk adel
Personer fra Aix-en-Provence
Andrew Cutler

Andrew Hall Cutler (født 29. november 1956, død 29. juli 2017) var en amerikansk kjemiingeniør, forfatter og alternativ behandler.

Cutler mente at kvikksølvforgiftning var årsaken til en lang rekke sykdommer og lidelser, herunder autisme, schizofreni, fibromyalgi og Parkinsons sykdom. De viktigste kildene av kvikksølv til menneskekroppen hevdet han var tannfyllinger av amalgam og vaksiner, og mente forgiftning kan påvises ved hårprøver. Han utviklet også sin egen variant av kelatterapi som han kalte Cutler-protokollen og som angivelig skulle rense kroppen for tungmetaller som kvikksølv.

Det finnes ikke vitenskapelig støtte for at kvikksølveksponering fra amalgam og vaksiner har noen sammenheng med de sykdommer som Cutler hevdet. Heller ikke er det dokumentert effekt av kelatterapi mot noen disse sykdommene.

Referanser 

Personer innen alternativ behandling
Forfattere fra USA
Vaksinemotstandere fra USA
Zeshan Shakar

Zeshan Arild Shakar (født 7. september 1982 i Oslo) er en norsk statsviter og prisvinnende forfatter. Shakar er kjent for sitt skjønnlitterære forfatterskap som dekker arbeidsinnvandrere og deres familiers opplevelser i Norge. Shakar debuterte høsten 2017 med romanen Tante Ulrikkes vei,  for hvilket han mottok Tarjei Vesaas' debutantpris. Siden har han utgitt romanene Gul Bok (2020) og De kaller meg ulven (2022). 

Tante Ulrikkes vei ble høsten 2019 satt opp som teaterstykke på Det Norske Teatret. Sammen med Don Martin skrev han teaterstykket Linje 5, som hadde premiere på samme teater høsten 2020.

Bakgrunn og virke 
Shakar er oppvokst på Stovner i Oslo med norsk mor og pakistansk far. Han er utdannet statsviter ved Universitetet i Oslo og har økonomiutdannelse fra Handelshøyskolen BI. Han arbeider i Oslo rådhus. Shakars far var blant de første pakistanske arbeidsinnvandrerne i Norge. Shakar har to barn, og er gift med Mishell Akhtar Shakar, pedagog, rådgiver og sakprosaforfatter.  

Shakar debuterte høsten 2017 med romanen Tante Ulrikkes vei, etter veien på Stovner med samme navn. For denne boka mottok han Tarjei Vesaas' debutantpris og bokbloggerprisen, og romanen solgte over 150.000 eksemplarer. Boka har også blitt satt opp som teaterstykke. I 2020 slapp han sin andre roman, Gul bok. Sammen med Don Martin skrev han teaterstykket Linje 5 som hadde premiere på Det Norske Teatret høsten 2020. Shakar mottok i 2020 Oslo by kunstnerpris og Neshornprisen. I 2022 gav han ut sin tredje bok i det som er omtalt som triologien om klassereisen, De kaller meg ulven. Han ble nominert til LOs litteraturpris for arbeiderlitteratur. Samme år ble han tildelt Bokhandlerprisen.

Bibliografi 
 Tante Ulrikkes vei – roman, Gyldendal (2017)
 Gul bok – roman, Gyldendal (2020)
 De kaller meg ulven – roman, Gyldendal (2022)

Referanser

Eksterne lenker 
 Tante Ulrikkes vei: et møte med Zeshan Shakar – lydopptak på Bergen Offentlige Bibliotek 12. september 2018

Norske forfattere
Norske statsvitere
Nordmenn av pakistansk opphav
Alumni fra Handelshøyskolen BI
Alumni fra Universitetet i Oslo
Vinnere av Tarjei Vesaas' debutantpris
Personer fra Oslo
Priser
Kvamstotunnelen

Kvamstotunnelen er en tunnel som ligger på Fylkesvei 5400 i Vaksdal kommune i Vestland. Den er 126 meter lang og ble åpnet i 1945.

Se også 

 Storefosstunnelen

Kilder 

 Vegvesenets vegkart

Eksterne lenker 

 Kvamstotunnelen på Google Street View

Veitunneler i Vestland
Tunneler åpnet i 1945
Veier i Vaksdal
Sorbonne (universitetsbygning)

Sorbonne er en universitetsbygning i Paris, forbundet med universitetet i Paris og dets etterfølgere, beliggende i Latinerkvarteret i 5. arrondissement i det sentrale Paris. Bygningen ble opprinnelig oppført for collège de Sorbonne, grunnlagt i 1257 av og navngitt etter Robert de Sorbon, som en av de første undervisningsenhetene i det middelalderske Paris-universitetet. Så kom bygningsnavnet etterhvert å bli et metonym for Paris-universitetet som sådan, samt dets etterfølgere etter den oppdelingen som fulgte etter maiopprøret i 1968.

Historie 

Kapellet som inngår i universitetskomplekset, samt dets rikt voluttutsmykkede fasade som vender mot place de la Sorbonne i vestlig retning, ble oppført på 1600-tallet.

Eksterne lenker 
 
 Sorbonne

Byggverk i Paris
5. arrondissement i Paris